กวางชะมดป่า

กวางชะมดป่า หรือ กวางชะมดแคระ หรือ กวางชะมดจีน (, , พินอิน: Lín shè) เป็นกวางชะมด (Moschidae) ชนิดหนึ่ง

มีความยาวหัวและลำตัวประมาณ 80-100 เซนติเมตร ความยาวหางประมาณ 3.8-6 เซนติเมตร น้ำหนักประมาณ 8-10 กิโลกรัม

ขนตามลำตัวสีน้ำตาลเข้มหรือน้ำตาลเทา ขนบริเวณหน้าอกเป็นสีน้ำตาลเหลือง มีเขี้ยวงอกมาจากริมฝีปากยาวประมาณ 7.5 เซนติเมตร ไม่มีเขาทั้งตัวผู้และตัวเมีย ตัวผู้มีต่อมผลิตกลิ่นที่ใต้ท้องเพื่อใช้ในการประกาศอาณาเขตและสื่อสารกับตัวเมียคล้ายกับกลิ่นของชะมด (Viverridae)

อาศัยอยู่ในที่ราบสูงประมาณ 2,600-3,600 เมตร จากระดับน้ำทะเล ในตอนใต้ของจีนต่อกับภาคเหนือของเวียดนาม ในที่ ๆ มีอากาศหนาวเย็น มีความสามารถในการปีนป่ายต้นไม้ที่มีความลาดเอียงหรือหน้าผาที่มีความสูงไม่มากนักได้เป็นอย่างดีกองทุนสัตว์ป่าโลก, สัตว์เลี้ยงด้วยนม ในประเทศไทยและภูมิภาคอินโดจีน หน้า 120 (พ.ศ. 2543) ISBN 974-87081-5-2

สำหรับกวางชะมดป่า ในประเทศไทยมีการเลี้ยงเป็นสัตว์เศรษฐกิจเพื่อเอาสารที่ตัวผู้ผลิตออกมากวางชะมด ตามพจนานุกรมฉบับราชบัณฑิตยสถาน พ.ศ. 2542

 อ้างอิง 

หมวดหมู่:วงศ์กวางชะมด
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศเวียดนาม
หมวดหมู่:ปศุสัตว์